Eelmisel nädalal oli 2.a klassil võimalus mängida Ettevõtlusküla rollimängu "Ettevõtlik pere". See on on 7–12-aastastele noortele mõeldud mäng, mis õpetab raha saamise ja säästmise põhimõtteid.
Mängus osalemiseks jagunesid õpilased peredesse. Igal perel oli suur unistus, mille täitumiseks tuli neil ühiselt raha säästa. Mängijad hakkasid tööle pereettevõtetes, mille raha teenitakse firma tooteid või teenuseid müües. Töö tegemise eest maksti palka ning perekonna raha kulus eluks vajaliku peale nagu toit, riided, eluase jm. Iga pere pidi ise valima, mille arvelt raha säästa, et pere unistus saaks täidetud. Pere kontoseisu haldamiseks oli mängijatel tahvelarvutid, mille kaudu kogu mäng käis.
Suur tänu meie mängujuhile Egert Eenmaale ning Helen Karusele Lääne-Viru Arenduskeskusest, kes meid abistas ning tänu kellel mäng meieni jõudis.
Oli väga lõbus, õpetlik ja põnev kogemus!
Liina Suurkivi, klassiõpetaja